Charles Bronson

Charles «Bronson» Dennis Buchinsky (1921-2003) var en amerikansk skuespiller, kjent for Death Wish-filmene (1974–1994). Han spilte ofte politimann, revolvermann eller karakterer som tyr til selvtekt i hevnorienterte plott. I Europa ble han særlig kjent gjennom Once Upon a Time in the West (1968).

Han hadde et langt samarbeid med regissørene Michael Winner og J. Lee Thompson. Han har fått en stjerne på Hollywood Walk of Fame.

 Bakgrunn 
Charles Bronson ble født 3. november 1921 i Ehrenfeld i Pennsylvania. Han var ett av 15 barn til Walter Bunchinski, litauisk gruvearbeider, og en litauisk-amerikansk mor. Bronsons familie nedstammet fra lipka-tatarer i Litauen. Under hans oppvekst ble det talt russisk og litauisk i familien. Charles tok eksamen fra High School, mens søsknene forble uten skoleavslutning. I tillegg til sitt morsmål engelsk, talte han flytende russisk, litauisk og gresk. Da faren døde, var han ti år gammel.

Ved 16-årsalderen, begynte også Charles å arbeide i gruven, liksom alle sine brødre. Under andre verdenskrig tjenstegjorde han som akterskytter i en Boeing B-29. Etter krigen studerte han kunst og kom med i en teatergruppe.

Hans helse ble etterhvert svekket og han avsluttet sin karriere på slutten av 1990-årene. Han ble rammet av Alzheimers sykdom. Han døde av lungebetennelse på Cedars-Sinai Medical Center, Los Angeles, 30. august 2003.
 Filmografi 
 Filmskuespiller 
Han filmdebuterte i 1951. Etter å ha hatt småroller i tallrike filmer, reiste han i 1968 til Europa der han fikk en rolle i en italiensk spaghettiwestern. Han ble dermed stjerne over natten. Europeisk publikum dyrket hans tøffe maskulinitet og dyriske utstrålning. 

Da han var rundt 50 år var han plutselig sexsymbol og ble en av verdens best betalte filmstjerner. Det kom imidlertid til å drøye ytterligere før han nådde en tilsvarende popularitet også i sitt hjemland.

Charles Bronson ble mest kjent for filmen Death Wish (1974, regissert av Michael Winner, også kalt Nådeløs by), der han spiller en mann som forvandles til et enmanns-borgervern og hevner etter at hans familie var blitt rammet av alvorlig voldskriminalitet. Det ble laget en rekke oppfølgere til denne filmen. Deretter kom han nesten utelukkende til å ha tøffe helteroller i voldsomme filmer, ofte regissert av J. Lee Thompson. 

Bronsons hustru Jill Ireland var med i en rekke av ektemannens filmer. 

Hans helse ble etterhvert svekket og han avsluttet sin karriere på slutten av 1990-årene. Family of Cops III: Under Suspicion ble hans siste film. 

 Filmografi 
1950-60
 The People Against O'Hara (1951)
 The Mob (1951
 The Marrying Kind (1952)
 My Six Convicts (1952)
 Pat and Mike (1952)
 Battle Zone (1952)
 House of Wax (1953)
 Crime Wave (1954)
 Apache (1954)
 Vera Cruz (film) (1954)
 Jubal (1956)
 Machine-Gun Kelly (1958)

1960-70
 The Magnificent Seven (1960)
 Master of the World (1961)
 X-15 (1961)
 Kid Galahad (1962)
 Den store flukten (The Great Escape) (1963)
 Ardennerslaget (film) (Battle of the Bulge) (1965)
 This Property Is Condemned (1966)
 12 fortapte menn (The Dirty Dozen) (1967)
 Honor Among Thieves (1968)
 Ondt blod i Vesten (1968)
 Kanoner til San Sebastian (1968)
 Lola (1969)

1970-80
 The Family (film) (1970)
 Cold Sweat
 Red Sun (1971)
 The Valachi Papers (1972)
 Mekanikeren (The Mechanic) (1972)
 Chato's Land (1972)
 Chino - den ukuelige (1974)
 Mr. Majestyk (1974)
 Death Wish (1974)
 Breakout (1975)
 Hard Times (1975)
 St. Ives (1976)
 From Noon Till Three (1976)
 Telefon (film) (1977)
 The White Buffalo (1977)
1980-1994
 Borderline (1980)
 Murphy's Law (1986)
 Med døden i hælene (Death Hunt) (1981)
 Death Wish II (1982)
 Den djevelske hevnen (1984)
 Death Wish 3 (1985)
 Death Wish 4: The Crackdown (1987)
 Kinjite: Forbidden Subjects (1989)
 The Indian Runner (1991)
 Death Wish V: The Face of Death'' (1994)

 Referanser 

 Eksterne lenker 



Kategori:Skuespillere fra USA
Kategori:Personer fra USA av litauisk opphav
Kategori:Hollywood Walk of Fame
Kategori:Personer fra Cambria County i Pennsylvania
Kategori:Mottakere av Golden Boot Awards